**Polročná správa a vyhodnotenie plánu kontrolnej činnosti hlavnej kontrolórky za obdobie od júna do decembra 2014**

Podľa § 18f, ods. 1, písmeno e, zákona č,369/1990 Zb., o obecnom zriadení v znení neskorších zmien a doplnkov predkladám Obecnému zastupiteľstvu v Sihelnom Správu a vyhodnotenie plánu kontrolnej činnosti hlavného kontrolóra o výsledkoch kontrolnej činnosti za polrok 2014. Kontrola bola vykonávaná počas pracovného času na Obecnom úrade, v príspevkovej organizácii, materskej škôlke a školskej jedálni.

**Rozsah kontrolnej činnosti kontrolóra bol orientovaný na nasledovné oblasti:**

**Inventarizácia peňažných prostriedkov obce, príspevkovej org., MŠ, ŠJ - 2x** Inventarizácia pokladne v hotovosti bola vykonaná finančná kontrola dvakrát za polrok, nebol zistený rozdiel medzi hotovosťou a zostatkom v pokladničných knihách. Zostatky k 31. 12. boli odvedené na účet obce Sihelné a pokladne boli vynulované. - matriky, rozhlas, stavebný úrad zo dňa 30. 9., 31. 12. - výberu dane zo dňa 3. 10., 31. 12. - hlavná a vedľajšia činnosť drobná prevádzka dňa 2. 10., 31. 12. - rozpočtová organizácia dňa 30. 9., 31. 12. - školská jedáleň dňa 30. 9., 31. 12. - materská škôlka dňa 30. 9., 31. 12.

**Následná finančná kontrola došlých a vydaných faktúr v súlade s platnou legislatívou za obdobie roka 2014 v príspevkovej organizácii**

Kontrola bola vykonaná dňa 24. 9. 2014 a dňa 18. 11. 2014. Predmetom kontroly bolo zistenie platenia faktúr za zemné práce po dátume splatnosti. Kontrola bola ukončená správou a predložená dňa 22. 12. 2014 na Obecnom Zastupiteľstve. Návrh opatrení: Opakovať upomínanie.

**Kontrola vymáhania nedoplatkov za obdobie k 31. 12. 2014** Kontrola bola vykonaná dňa 12. 1. 2015 v príspevkovej org. obce Sihelné – Obecné služby, rozpočtovej organizácii kontrolu nedoplatkov k 31. 12. 2014. Kontrola bola ukončená správou a je v samostatnej prílohe.

**Spracovanie štvrťročného prehľadu financií - 2x**

bolo predložené Obecnému zastupiteľstvu dňa 8. 9. 2014 a 22. 12. 2014

**Kontrola príjmov z prenajatých budov, priestorov a objektov**

Kontrola bola vykonaná dňa 7. 10. 2014 následnou finančnou kontrolou platenia, príjmov z prenajatých budov, priestorov a objektov, platenia nájomného za obecné byty, nebytové priestory za kontrolné obdobie od 30. 6. 2014 do 7. 10. 2014 v príspevkovej org. obce Sihelné – Obecné služby. Kontrola bola ukončená správou a predložená dňa 22. 12. 2014 na Obecnom Zastupiteľstve.

**Kontrola nájomných zmlúv a nebytových priestorov**

Kontrola bola vykonaná dňa 7. 10. 2014 následnou finančnou kontrolou platnosti nájomných zmlúv obecných bytov a nebytových priestorov. Platnosti nájomných zmlúv sú aktuálne, okrem nájomnej zmluvy M. Sušienkovej, ktorej platnosť skončila 24. 9. 2014 zatiaľ nepodala žiadosť o predĺženie nájomnej zmluvy na Obecnom zastupiteľstve. Kontrola bola ukončená správou a predložená dňa 22. 12. 2014 na Obecnom Zastupiteľstve.

**Stav vybavovania sťažností a petícií za 2. polrok 2014**

počas obdobia II. polroka bola doručená a zaevidovaná jedna písomná sťažnosť na Obecnom úrade zo dňa 10. 11. 2014. Sťažovateľ J. G., Sihelné 413 napísal sťažnosť na susedku V. H. o odstránenie žumpy, ktorá smrdí, príklop nie je bezpečný a je postavená na jeho pozemku. Sťažovateľ po určitom období stiahol svoju sťažnosť.

**Vypracovanie odborného stanoviska k druhej úprave programového rozpočtu Obce Sihelné** bolo predložené Obecnému zastupiteľstvu 8. 9. 2014

**Vypracovanie odborného stanoviska k tretej úprave programového rozpočtu Obce Sihelné**  bolo predložené Obecnému zastupiteľstvu dňa 22. 12. 2014

**Vypracovanie odborného stanoviska k druhej úprave rozpočtu príspevkovej organizácie** bolo predložené Obecnému zastupiteľstvu dňa 22. 12. 2014

**Vypracovanie odborného stanoviska k návrhu viacročného programového rozpočtu Obce Sihelné na roky 2015-2017 a rozpočtu príspevkovej organizácie** bolo predložené Obecnému zastupiteľstvu 22. 12. 2014

**Polročná správa a vyhodnotenie plánu kontrolnej činnosti za obdobie od januára do júna 2014** bola predložená Obecnému zastupiteľstvu dňa 8. 9. 2014

**Vypracovanie návrhu plánu kontrolnej činnosti na I. polrok 2015** bolo predložené Obecnému zastupiteľstvu dňa 22. 12. 2014

**Plán ostatnej činnosti**  **Za polrok 2014 boli vytvorené v obci tieto predpisy:** VZN o miestnych daniach a o miestnom poplatku za komunálne odpady na území obce 1/2014

Zásady hospodárenia s finančnými prostriedkami obce Sihelné

 **Kontrola plnenia uznesení Obecného zastupiteľstva** Kontrola plnenia uznesení Obecného zastupiteľstva prijatých od júna do decembra je vždy pred každým zastupiteľstvom hneď po zahájení. Uznesenia sa plnia priebežne a trvale. Informácie sa podávajú počas každého zasadnutia Obecného zastupiteľstva.

V Sihelnom dňa 24. 2. 2015

 Anna Luscoňová hlavný kontrolór